Mann pågrepet etter bombetrussel i Aarhus
Politiet slo alarm ved 11.30-tiden og startet et omfattende søk etter en dansk mann i 50-årene som hadde snakket til en kvinne om en bombe. - Hun hadde møtt en mann som spontant fortalte at han hadde en bombe, sier Mogens Brøndum fra Østjyllands Politi til nyhetsbyrået Ritzau. - Vi er massivt ute med mange patruljer for å finne mannen. Det kan ikke utelukkes at han er psykisk ustabil, men det virket som han mente det alvorlig, sa Brøndum da politiet gikk ut og etterlyste mannen. Noe senere ble en mann som antas å ha stått bak bombetrusselen, lagt i bakken av politiet og pågrepet på Banegårdspladsen.
Dansk politi har pågrepet en mann som mistenkes for å ha stått bak en bombetrussel i Aarhus tirsdag.